Neuvoston asetus (EY) N:o 2309/97, annettu 17 päivänä marraskuuta 1997, tukijärjestelmästä tiettyjen petokasvien viljelijöille annetun asetuksen (ETY) N:o 1765/92 muuttamisesta



Virallinen lehti nro L 321 , 22/11/1997 s. 0003 - 0006



NEUVOSTON ASETUS (EY) N:o 2309/97, annettu 17 päivänä marraskuuta 1997, tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että asetuksessa (ETY) N:o 1765/92 (3) säädetään saman asetuksen ensimmäisessä osastossa tarkoitettuun korvaukseen myönnettävästä lisäkorvauksesta durumvehnän tuottajille perinteisillä tuotantoalueilla sellaisen ylimääräisen tulonmenetyksen korvaamiseksi, joka aiheutuu kyseisille tuottajille verrattuna muiden viljojen tuottajiin yhtenäisen hinnan vahvistamisesta kaikille viljoille; tämä etu on rajoitettu durumvehnän viljelyyn varattuihin viljelyaloihin perinteisillä tuotantovyöhykkeillä, yksittäiselle durumvehnäntuottajalle perinteisillä tuotantovyöhykkeillä myönnettävään korvauksen lisäkorvaukseen hyväksyttävän hehtaarimäärän vahvistaminen edellyttää kansallisen rekisterin laatimista; tämän rekisterin käyttöön ottaminen vaikeuttaa durumvehnän tuotantorakenteen mukauttamista markkinatilanteeseen; tämän vuoksi durumvehnän erityistä tuotantotukijärjestelmää olisi mukautettava, olisi varmistettava, että tämä mukauttaminen johtaa talousarviomenojen hallintamenettelyä noudattaen durumvehnää käyttävän teollisuuden hankintatarpeita vastaavaan tuotannon tasoon; tämä päämäärä voidaan saavuttaa ottamalla käyttöön kunkin asianomaisen jäsenvaltion osalta lisäkorvaukseen oikeutettu durumvehnän enimmäisviljelyala, joka kattaa kaikki asetuksen (ETY) N:o 1765/92 liitteissä II ja III tarkoitetut korvauksen lisäkorvauksesta osalliseksi pääsevät vyöhykkeet; tämä enimmäisviljelyala on vahvistettava korvauksen lisäkorvausta sen käyttöönoton jälkeen saaneen suurimman viljelyalan perusteella, jotta se vastaa parhaiten tuotantotilannetta kyseisissä jäsenvaltioissa; Espanjan osalta taattu enimmäisviljelyala on asetuksessa (EY) N:o 3116/94 (4) jo vahvistettu 570 000 hehtaariksi, eli kyseisen jäsenvaltion tilannetta paremmin vastaavalle tasolle; Portugalin osalta taattu enimmäisviljelyala on asetuksessa (EY) N:o 3116/94 jo vahvistettu 35 000 hehtaariksi, mikä vastaa paremmin kyseisen jäsenvaltion tuotantopotentiaalia ottaen huomioon viljakasvien ja riisin yhteisen markkinajärjestelyn siirtymäsäännöksistä Portugalissa 11 päivänä joulukuuta 1990 annetulla neuvoston asetuksella (ETY) N:o 3653/90 (5) tavallisen vehnän tuottajille myönnetty aleneva erityistuki; Italian osalta on niiden merkityksen vuoksi otettava huomioon perinteisesti durumvehnän viljelyyn käytetyt ne viljelyalat, jotka on maatalouden rakenteiden tehokkuuden parantamisesta 20 päivänä toukokuuta 1997 annetun neuvoston asetuksen (ETY) N:o 950/97 (6) mukaisesti viitejakson aikana kesannoitu viideksi vuodeksi; olisi myös lisättävä näitä taattuja enimmäisviljelyaloja, jotta säännölliset raaka-ainetoimitukset yhteisön jauhoteollisuudelle voitaisiin varmistaa ottaen huomioon erityisesti vaihtelevat sääolosuhteet perinteisillä tuotantoalueilla; talousarvion asettamien rajojen noudattamiseksi taattujen enimmäisviljelyalojen lisääminen vaatii lisäkorvauksen alentamista, näiden viljelyalojen mahdollisesta ylittymisestä on seurattava durumvehnän korvauksen lisäkorvausta koskevien hakemusten mukauttaminen, lisäksi tietyissä jäsenvaltioissa durumvehnän tuotanto on vakiintunut perinteisten tuotantoalueiden ulkopuolella; olisi varmistettava tietty tuotannon taso kyseisillä alueilla myöntämällä niille erityistukea, asetuksen (ETY) N:o 1765/92 liitteet II ja III on selkeyden vuoksi yhdistettävä yhdeksi ainoaksi liitteeksi, olisi varmistettava, että tuotanto durumvehnän erityistukea saavilla alueilla vastaa käyttävän teollisuuden tarpeita; tämä päämäärä voidaan saavuttaa varmennettujen siementen käyttöä koskevalla vaatimuksella, ja tämän vuoksi asetus (ETY) N:o 1765/92 on muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1765/92 seuraavasti: 1) Korvataan 4 artiklan 3, 4 ja 5 kohta seuraavasti: "3. Korvaukseen myönnetään lisäkorvaus, jonka suuruus on 344,5 ecua hehtaarilta durumvehnän viljelyyn varatulta viljelyalalta liitteessä II luetelluilla perinteisillä tuotantovyöhykkeillä liitteessä III vahvistetun määrän rajoissa. Jos niiden viljelyalojen summa, joiden osalta korvauksen lisäkorvausta haetaan, on tietyn markkinointivuoden aikana edellä tarkoitettua rajaa suurempi, tuottajakohtaista viljelyalaa, jonka osalta lisäkorvausta voidaan maksaa, vähennetään suhteellisesti. Jäsenvaltiot voivat kuitenkin liitteessä III jäsenvaltioittain vahvistettuja määriä noudattaen jakaa mainitussa liitteessä esitetyt viljelyalat liitteessä II määriteltyjen tuotantovyöhykkeiden kesken tai tarvittaessa 3 artiklassa tarkoitettujen tuotantoalueiden kesken vuosien 1993-1997 durumvehnätuotannon määrän mukaisesti. Jos niiden viljelyalojen summa, joiden osalta korvauksen lisäkorvausta haetaan tietyllä tuontantoalueella, tällöin tietyn markkinointivuoden aikana ylittää vastaavan alueellisen ylärajan, kyseessä olevan tuotantoalueen tuottajakohtaista viljelyalaa, jonka osalta lisäkorvausta voidaan maksaa, vähennetään suhteellisesti. Tämä vähennys tehdään, kun jäsenvaltion sisällä on toteutettu alojen siirto niiltä alueilta, jotka eivät ole saavuttaneet alueellista ylärajaansa, alueille, joilla tämä yläraja on ylitetty. 4. Alueilla, joilla durumvehnän tuotanto on vakiintunutta, ja jotka ovat muita kuin liitteessä II takoitettuja alueita, otetaan käyttöön 138,9 ecun/hehtaari suuruinen erityistuki liitteessä III a mainitun hehtaarimäärän rajoissa." 2) Korvataan 12 artiklan viides luetelmakohta seuraavasti: "- durumvehnästä maksettavan 4 artiklan 3 kohdassa tarkoitetun lisäkorvauksen sekä 4 artiklan 4 kohdassa tarkoitetun tuen edellytysten vahvistamista ja erityisesti huomioon otettavien alueiden määrittämistä sekä tämän tuen maksamiselle vahvistetun rajan ylittyessä toteutettavia toimenpiteitä; näissä yksityiskohtaisissa säännöissä määrätään velvoitteesta asettaa varmennettujen siementen käyttö 4 artiklan 3 ja 4 kohdassa säädetyn korvauksen myöntämisen edellytykseksi." 3) Korvataan liite II ja III tämän asetuksen liitteessä olevalla tekstillä. 4) Lisätään tämän asetuksen liitteessä oleva liite III. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1999-2000 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 1997. Neuvoston puolesta F. BODEN Puheenjohtaja (1) EYVL C 301, 11.10.1996, s. 9 (2) EYVL C 200, 30.6.1997, s. 130 (3) EYVL L 181, 1.7.1992, s. 12, asetus sellaisena kuin se on viimeksi muutettuna asetuksella (EY) N:o 922/97 (EYVL L 133, 24.5.1997, s. 1). (4) EYVL L 330, 21.12.1994, s. 1 (5) EYVL L 362, 27.12.1990, s. 28, asetus sellaisena kuin se on viimeksi muutettuna asetuksella (EY) N:o 1664/95 (EYVL L 158, 8.7.1995, s. 13). (6) EYVL L 142, 2.6.1997, s. 1 LIITE "LIITE II Durumvehnän perinteiset tuotantoalueet KREIKKA Seuraavat alueet: Keski-Kreikka Peloponnesos Joonian saaret Thessalia Makedonia Egean saaret Traakia ESPANJA Maakunnat Almería Badajoz Burgos Cádiz Córdoba Granada Huelva Jaén Málaga Navarra Salamanca Sevilla Toledo Zamora Saragoza ITALIA Alueet Abruzzit Basilicata Kalabria Campania Latium Marche Molise Umbria Apulia Sardinia Sisilia Toskana ITÄVALTA Pannonia RANSKA Alueet Midi-Pyrénées Provence-Alpes-Côte d'Azur Languedoc-Roussillon Departementit (*)Ardèche Drôme PORTUGALI Alueet Santarém Lissabon Setúbal Portalegre Évora Beja Faro (*) Kukin näistä departementeista voidaan liittää johonkin yllä mainituista alueista. LIITE III Taatut enimmäisviljelyalat, jotka saavat 4 artiklan 3 kohdassa tarkoitettua durumvehnän korvauksen lisäkorvausta >TAULUKON PAIKKA> LIITE III a Taatut enimmäisviljelyalat, jotka saavat 4 artiklan 4 kohdassa tarkoitettua durumvehnän erityistukea >TAULUKON PAIKKA>